**Ո Ր Ո Շ ՈՒ Մ № Ս/20-24**

**վարչական տույժ նշանակելու մասին**

 14 մարտի 2024 թվական ­ ք. Կապան

 Բնապահպանության և ընդերքի տեսչական մարմնի (այսուհետ նաև` Տեսչական մարմին) Սյունիքի տարածքային բաժնի պետ Արտակ Արամի Սահակյանս քննության առնելով «ԱՏ-ՄԵՏԱԼՍ» սահմանափակ պատասխանատվությամբ ընկերության գլխավոր տնօրեն Ռոստիսլավ Պրեսնովի (անձնագիր՝ 763226949, տրված 23․07․2020թ 77617-ի կողմից, հասցե՝ ՌԴ, Մոսկվա ք․ ԱԿ․ Արցիմովիչի թաղ ) նկատմամբ հարուցված վարչական իրավախախտման գործի վարույթի նյութերը՝

**Պ Ա Ր Զ Ե Ց Ի**

«ԱՏ-ՄԵՏԱԼՍ» սահմանափակ պատասխանատվությամբ ընկերության (այսուհետ նաև՝ Ընկերություն) գլխավոր տնօրեն Ռոստիսլավ Պրեսնովը օրենքով սահմանված ժամկետում (մինչև 2024 թվականի հունվարի 20-ը) Տեսչական մարմնի Սյունիքի տարածքային բաժին չի ներկայացրել 2023 թվականի չորրորդ եռամսյակի բնապահպանական հարկի և բնօգտագործման վճարների միասնական հարկային հաշվարկները:

 Տեսչական մարմնի Սյունիքի տարածքային բաժնի գլխավոր պետական տեսուչ Զարինե Վարդանի Սահակյանի կողմից 2024 թվականի փետրվարի 19-ին կազմվել է վարչական իրավախախտման վերաբերյալ թիվ 10/08 արձանագրությունը։

 Տեսչական մարմնի Սյունիքի տարածքային բաժնի կողմից Ընկերության գլխավոր տնօրեն Ռոստիսլավ Պրեսնովին փոստային կապի միջոցով ուղարկվել է ծանուցում 2024 թվականի մարտի 5-ին ժամը 15։00-ին նշանակված վարչական նիստին ներկայանալու վերաբերյալ, սակայն նրա ծանուցված լինելու վերաբերյալ տվյալներ չեն ստացվել։

 Հաշվի առնելով, որ Տեսչական մարմնի Սյունիքի տարածքային բաժնի 2024 թվականի փետրվարի 20-ի թիվ 017․9․10-Ն/34 գրությամբ առաքված ծանուցումը առաքանու հասցեատիրոջ կողմից օրենքով սահմանված ժամկետում չի ստացվել, ուստի անհրաժեշտություն է առաջացել սույն վարչական վարույթի շրջանակներում ծանուցման գործընթացը կազմակերպել «Վարչարարության հիմունքների և վարչական վարույթի մասին» ՀՀ օրենքի 29.1-րդ հոդվածի 15-րդ մասով սահմանված կարգով։

 Ընկերության գլխավոր տնօրեն Ռոստիսլավ Պրեսնովը պատշաճ ծանուցվել է 2024 թվականի մարտի 14-ին ժամը 15։00-ին նշանակված վարչական իրավախախտման վերաբերյալ գործի քննության տեղի և ժամանակի մասին, սակայն չի ներկայացել գործի քննությանը, գործի քննությունը հետաձգելու վերաբերյալ միջնորդություն Տեսչական մարմին չի ներկայացրել:

Համաձայն Վարչական իրավախախտումների վերաբերյալ Հայաստանի Հանրապետության օրենսգրքի 267-րդ հոդվածի` վարչական իրավախախտման վերաբերյալ գործը քննվում է վարչական պատասխանատվության ենթարկվող անձի ներկայությամբ: Գործը կարող է այդ անձի բացակայությամբ քննվել միայն այն դեպքերում, երբ տվյալներ կան գործի քննության տեղի և ժամանակի մասին նրան ժամանակին ծանուցելու վերաբերյալ և եթե նրանից միջնորդություն չի ստացվել գործի քննությունը հետաձգելու մասին:

2023 թվականի չորրորդ եռամսյակի բնապահպանկան հարկի և բնօգտագործման վճարների միասնական հարկային հաշվարկները սահմանված ժամկետում լիազոր մարմին չներկայացնելու հետևանքով «ԱՏ-ՄԵՏԱԼՍ» ՍՊ ընկերության գլխավոր տնօրեն Ռոստիսլավ Պրեսնովը խախտել է ՀՀ Հարկային օրենսգրքի 180-րդ հոդվածի 1-ին մասի պահանջը, որի համար նախատեսված է վարչական պատասխանատվություն Վարչական իրավախախտումների վերաբերյալ Հայաստանի Հանրապետության օրենսգրքի 1694-րդ հոդվածով:

Սույն վարչական իրավախախտման գործի վարույթով պատասխանատվությունը ծանրացնող հանգամանք է մեկ տարվա ընթացքում նույն խախտումը կրկին կատարելը։

 Ելնելով վերոգրյալից և ղեկավարվելով Վարչական իրավախախտումների վերաբերյալ Հայաստանի Հանրապետության օրենսգրքի 1694-րդ հոդվածի 2-րդ մասի, 242-րդ հոդվածի և 282-րդ հոդվածի 1-ին մասի 1-ին կետի պահանջներով՝

**Ո Ր Ո Շ Ե Ց Ի**

 1․ «ԱՏ-ՄԵՏԱԼՍ» սահմանափակ պատասխանատվությամբ ընկերության գլխավոր տնօրեն Ռոստիսլավ Պրեսնովի նկատմամբ կիրառել վարչական պատասխանատվության միջոց՝ տուգանք, սահմանված նվազագույն աշխատավարձի հարյուրհիսնապատիկի չափով՝ 150000 (հարյուր հիսուն հազար) Հայաստանի Հանրապետության դրամ /վճարումը՝ 900005024063 հաշվեհամարին/։

 2․ Սույն որոշումն ուժի մեջ է մտնում «ԱՏ-ՄԵՏԱԼՍ» սահմանափակ պատասխանատվությամբ ընկերության գլխավոր տնօրեն Ռոստիսլավ Պրեսնովին հանձնելու (հանձնված համարվելու) օրվան հաջորդող օրը:

 3․ Սույն որոշումը կարող է բողոքարկվել վերադասության կարգով Տեսչական մարմնի ղեկավարին ուժի մեջ մտնելուց հետո 30 օրվա ընթացքում կամ դատական կարգով՝ երկամսյա ժամկետում:

 4․ Որոշման օրինական ուժի մեջ մտնելու պահից երկամսյա ժամկետում չբողոքարկելու դեպքում այն դառնում է անբողոքարկելի և ենթակա է հարկադիր կատարման:

ՍՅՈՒՆԻՔԻ ՏԱՐԱԾՔԱՅԻՆ ԲԱԺՆԻ ՊԵՏ Ա․ ՍԱՀԱԿՅԱՆ